CELEX: 32012D0189
Language: sk
Date: 2012-03-26 00:00:00
Title: 2012/189/EÚ: Rozhodnutie Rady z  26. marca 2012 o uzavretí Medzinárodnej dohody o kakau z roku 2010

12.4.2012   
            
            
               SK
            
            
               Úradný vestník Európskej únie
            
            
               L 102/1
            
         ROZHODNUTIE RADY
   z 26. marca 2012
   o uzavretí Medzinárodnej dohody o kakau z roku 2010
   (2012/189/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 3 a 4 v spojení s jej článkom 218 ods. 6,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Dňa 25. júna 2010 rokovacia konferencia založená pod záštitou Konferencie Organizácie Spojených národov pre obchod a rozvoj schválila znenie Medzinárodnej dohody o kakau z roku 2010 (ďalej len „dohoda“).
            
         
               (2)
            
            
               Táto dohoda bola prerokovaná s cieľom nahradiť Medzinárodnú dohodu o kakau z roku 2001 („dohoda z roku 2001“), ktorá bola predĺžená do 30. septembra 2012.
            
         
               (3)
            
            
               Dohoda je otvorená na podpis od 1. októbra 2010 do 30. septembra 2012 a listiny o ratifikácii, prijatí alebo schválení môžu byť uložené počas rovnakého obdobia.
            
         
               (4)
            
            
               Ciele dohody spadajú pod spoločnú obchodnú politiku.
            
         
               (5)
            
            
               Európska únia je zmluvnou stranou dohody z roku 2001, pričom podpísanie dohody a uloženie listiny o predbežnom vykonávaní už boli schválené rozhodnutím Rady č. 2011/634/EÚ (1). Je preto v záujme Únie uzavrieť dohodu,
            
         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Medzinárodná dohoda o kakau 2010 (ďalej len „dohoda“) (2).
   Článok 2
   Predseda Rady v mene Únie uloží akty stanovené v článku 54 dohody (3).
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 26. marca 2012
      
         
            Za Radu
         
         
            predseda
         
         N. WAMMEN
      
   
   
      (1)  Ú. v. EÚ L 259, 4.10.2011, s. 7.
   
      (2)  Text dohody bol uverejnený v Ú. v. EÚ L 259, 4.10.2011, s. 8, spolu s rozhodnutím o podpise.
   
      (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.